Diari Oficial de la Generalitat Valenciana


Sumari del DOGV 7055, del 27-06-2013 (2013/6104)

Subhasta de béns immobles a Alacant.
------------------------------------

### Dades del document

Número de DOGV
:   7055

Data del DOGV
:   27-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6104


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta de béns immobles a Alacant. [2013/6104]  
El cap de la Dependència de Recaptació de l'Agència Estatal d'Administració Tributària d'Alacant fa saber:  
Que, de conformitat amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, atés que s'ha dictat un acord, amb data 22 febrer de 2013, pel qual es decreta la venda dels béns embargats, en el procediment administratiu de constrenyiment seguit contra el deutor Inal Inmuebles, SL, amb NIF/CIF W40603853, es disposa la venda dels béns que es detallen a continuació, per mitjà de la subhasta que se celebrarà el dia 16 d'octubre de 2013, a les 10.15 hores, a l'Administració de l'AEAT d'Alacant, sítia a la plaça de la Muntanyeta, número 8.   
  
Relació de béns que se subhasten.  
  
Lot únic  
1. Urbana. Local comercial. Component 5. Situació: av. Óscar Esplá, 15, planta baixa. Superfície construïda 401,42 m².  
Inscrita Registre núm. 2 Alacant, tom 1761, llibre 731 d'Alacant, foli 124, finca 25311.  
Càrrega: hipoteca a favor del Banco Popular, per l'import de 327.305,88 € a data 03.10.2013.  
Valoració: 1.104,309,98 €.  
  
2. Urbana. Local comercial. Component 7. Situació: av. Óscar Esplá, núm. 15, entresòl. Superfície construïda 330,28 m².  
Inscrita Registre núm. 2 Alacant, tom 1664, llibre 634 d'Alacant, foli 182, finca 25789.  
Valoració: 691.314,69 €.  
  
3. Urbana. Traster. Component 1, núm. 209. Planta soterrani, c/ Moratín 3, d'Alacant. Superfície construïda 5,40 m².  
Inscrita Registre núm. 2 Alacant, tom 1560, llibre 530 d'Alacant, foli 151, finca 38203. ins. 3.  
Valoració: 5.980,75 €.   
  
4. Urbana. Traster component 1 núm. 139. Planta soterrani, c/ Moratín, 3, d'Alacant. Superfície construïda 4,80 m².  
Inscrita Registre núm. 2 Alacant, tom 1577, llibre 547 d'Alacant, foli 133, finca 38290.  
Valoració: 3.831,23 €.  
  
5. Urbana. Garatge c/ Moratín, 3, planta soterrani, núm. 58. Superfície const. 15,80 m².  
Inscrita Registre núm. 2 Alacant, tom 1577, llibre 547 Alacant, foli 129, finca 38571, ins. 2.  
Valoració: 17.942,69 €.  
  
6. Urbana. Garatge c/ Moratín, 3, planta soterrani, núm. 53. Superfície const. 10,90 m².  
Inscrita Registre núm. 2 Alacant, tom 1577, llibre 547 Alacant, foli 123, finca 38343-2a  
Valoració: 11.961,77 €.  
  
7. Urbana. Garatge c/ Moratín, 3, planta soterrani, núm. 60. Superfície const. 22,10 m²  
Inscrita Registre núm. 2 Alacant, tom 1577, llibre 547 d'Alacant, foli 125, finca 38902.  
Valoració: 25.252,82 €.  
  
8. Urbana. Garatge c/ Moratín 3, planta soterrani, núm. 61. Superfície const. 21,50 m².  
Inscrita Registre núm. 2 Alacant, tom 1577, llibre 547 d'Alacant, foli 127, finca 38660.  
Valoració: 24.588,30 €.  
  
9. Urbana. Garatge c/ Moratín 3, planta soterrani, núm. 59. Superfície const. 24,10 m²  
Inscrita Registre núm. 2 Alacant, tom 1577, llibre 547 d'Alacant, foli 131, finca 38274.  
Valoració: 25.252,82 €.  
  
Valoració total: 1.910.435,05 €.  
Càrrega total: 327.305,88 €.  
Import total 1a licitació: 1.583.129,17 €.  
  
En compliment de l'article 101 del reglament esmentat, es publica este anunci i s'advertixen les persones que desitgen prendre part en la subhasta, del següent:  
  
Primer. Els béns que se subhasten estan afectes per les càrregues i gravàmens que figuren en la descripció dels béns, i que consten en l'expedient, les quals queden subsistents sense que puga aplicar-se, en extingir-se, el preu de la rematada.  
  
Segon. La subhasta se suspendrà en qualsevol moment anterior a l'adjudicació dels béns si es realitza el pagament del deute, dels interessos que s'hagen produït, dels recàrrecs del període executiu i de les costes del procediment.  
  
Tercer. Els licitadors podran enviar o presentar les seues ofertes en un sobre tancat, des de l'anunci de subhasta fins a una hora abans que esta comence, sense perjuí que puguen participar personalment en la licitació amb postures superiors a la del sobre. Estes ofertes, que tindran el caràcter de màximes, seran registrades en el Registre General de l'AEAT, i hauran d'anar acompanyades d'un xec conformat, estés a favor del Tresor Públic per l'import del depòsit, o del NCR justificatiu de la seua constitució telemàtica, d'acord amb la Resolució 5/2002, de 17 de maig, del director general de l'Agència Estatal de l'Administració Tributària.  
Els licitadors podran presentar ofertes a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenrotllats pels òrgans de recaptació.  
  
  
Quart. Tot licitador haurà de constituir davant de la mesa, abans que se celebre la subhasta, un depòsit de garantia del 20 % del tipus de subhasta en primera licitació, excepte per a aquells lots en què s'haja acordat un percentatge menor, que en cap cas serà inferior al 10 %. L'import del depòsit per a cada un dels lots està determinat en la relació de béns que se subhasten inclosa en l'anunci.   
El depòsit haurà de constituir-se per mitjà d'un xec que complisca els requisits establits en l'article 35.1 del Reglament de Recaptació o per via telemàtica, a través d'una entitat col·laboradora adherida a este sistema, que assignarà un número de referència complet (NRC) que en permet la identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no paguen el preu de la rematada, este depòsit s'aplicarà quan es cancel·le el deute, sense perjuí de les responsabilitats a què puguen estar sotmesos pels perjuís que origine esta falta de pagament.  
  
Quint. En el cas que s'adjudiquen els béns en una primera licitació, la mesa de subhasta podrà realitzar-ne una segona, si ho jutja procedent, fixant el nou tipus de subhasta en el 75 % de l'import de la primera licitació, o bé anunciarà la iniciació del tràmit d'adjudicació directa, que es durà a terme d'acord amb l'article 107 del Reglament General de Recaptació.  
  
Sext. L'adjudicatari haurà de lliurar en l'acte, o dins dels 15 dies següents, la diferència entre el depòsit constituït i el preu d'adjudicació.  
  
L'ingrés podrà realitzar-se en bancs, caixes d'estalvi i cooperatives de crèdit, on no cal tindre un compte obert. També podrà realitzar-se per mitjà d'un càrrec en el seu compte corrent, a través d'Internet en l'adreça en l'opció: Oficina virtual. Pagament d'impostos.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas, una vegada comprovat l'ingrés, l'Agència Tributària alçarà la retenció realitzada sobre el depòsit constituït per l'adjudicatari.  
  
Sèptim. Si en la licitació no s'ha cobert el deute i queden béns sense adjudicar, la mesa anunciarà la iniciació del tràmit d'adjudicació directa.   
  
Les ofertes es podran presentar en el termini que a estos efectes comunique la mesa de subhasta. S'hauran de presentar en un sobre tancat al registre general de l'oficina on s'haja realitzat la subhasta i hauran d'anar acompanyades, si pertoca, del depòsit.  
Així mateix, es podran presentar ofertes a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenrotllats pels òrgans de recaptació.  
  
Després d'haver transcorregut el termini assenyalat per la mesa de subhastes, esta obrirà les ofertes presentades i podrà procedir a adjudicar els béns si alguna d'estes es considera suficient en eixe moment. En cas contrari, s'anunciarà l'extensió del termini per a la presentació de noves ofertes, o millora de les ja existents, sense perjuí de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació quan no s'haja considerat procedent celebrar una segona licitació; si haguera existit una segona licitació, no hi haurà preu mínim.   
  
Octau. Quan es tracte d'immobles, l'adjudicatari podrà sol·licitar expressament en l'acte de l'adjudicació l'atorgament d'una escriptura pública de venda d'immobles.  
  
Nové. Quan es tracte de béns inscriptibles en registres públics, els licitadors no tindran dret a exigir altres títols de propietat que els aportats en l'expedient; els títols esmentats estaran a disposició dels interessats a les oficines de la Dependència de l'AEAT d'Alacant, on podran ser examinats tots els dies hàbils a partir de la publicació d'este anunci, fins al dia anterior al de la subhasta. En cas de no estar inscrits els béns en el Registre, el document públic de venda és títol per mitjà del qual pot efectuar-se la immatriculació en els termes que disposa la legislació hipotecària; en els altres casos en què calga, podrà procedir-se com disposa el títol VI de la Llei Hipotecària per a dur a terme la concordança entre registre i la realitat jurídica.  
  
Deu. El tipus de subhasta no inclou els impostos indirectes que graven la transmissió dels béns esmentats. Totes les despeses i impostos derivats de la transmissió, inclosos els derivats de la inscripció al registre corresponent del manament de cancel·lació de càrregues posteriors, seran a compte de l'adjudicatari.  
Seran a compte de l'adjudicatari les despeses i impostos exigits per l'article 99.2 del Reial Decret Legislatiu 2/2004, de 5 de març, pel qual s'aprova el text refós de la Llei reguladora de les hisendes locals, per a la tramitació de l'expedient de transferència davant de la Direcció Provincial de Trànsit.  
Pel que fa a l'estat de deutes amb la comunitat de propietaris que puga haver-hi, dels habitatges o locals, l'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i aniran a càrrec d'ell les despeses que queden pendents de pagament.  
  
Onze. El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).  
  
En tot allò no previst en este anunci caldrà ajustar-se al que preceptuen les disposicions legals que regulen l'acte.  
  
Alacant, 22 de febrer de 2013.- El cap de la Dependència Regional adjunt de Recaptació: Isaac Serrano Olmedo.